
REFERAT FRA MØTE I LAMU 2309 KL. 0900-1130, OG 0510 KL. 1130-1230

Tilstede: Brita Børve, Per Arne Olsen, Kristin Sletten og Tore Vogt.

Forfall: Knut Sverre Røang

1. Godkjenning av dagsorden

Dagsorden godkjent. 

2. Konstituering av LAMU for studieåret 2004/2005

Per Arne Olsen ble valgt som leder av LAMU for studieåret 2004/2005.

3. Godkjenning av referat fra forrige møte

Referat fra forrige møte godkjent.

4. LAMU melder saker

a) Det ble stilt spørsmål om hvordan papirsortering foregår på avdelingen. Er gjeldende praksis i tråd med intensjonen i grønn stat? Ansvarlig for oppfølging: Tore Vogt tar kontakt med Husøkonom.
b) Noen lærere mener de kjenner tendenser til ”fuktskade” på rom x160. Det bør foretas fuktmåling på dette auditorium. Ansvarlig for oppfølging: Tore Vogt tar kontakt med drifstkontoret.

c) Omina bedriftshelsetjeneste kan tilby kurs i stress og stressmestring på avdelingen. Ansvarlig for oppfølging: Tore Vogt sender e-post til alle tilsatte der den enkelte blir bedt om å melde sin interesse for et slikt kurs. Dersom mer enn 20 stk melder interesse kan kurs arrangeres.

5. Oppfølging av arbeidsmiljøundersøkelsen

Det var bra svarprosent på undersøkelsen, og avdelingen kom rimelig godt ut. Det avholdes allmøte 12. oktober der Bennedichte og Per Arne Olsen presenterer viktigste resultater fra undersøkelsen, og forslag til hva avdelingen bør prioritere i HMS-arbeidet videre. Noen forslag til fokuspunkter kan være:

· Hvordan håndterer vi situasjoner der noen ansatte mener at jobben ikke gir de arbeidsglede?

· Hvordan håndtere vi situasjon der noen uttrykker at de ikke blir sett eller hørt. Er det nødvendigvis negativt?

· Flere uttrykker at administrativ leder er mindre tilgjengelig og gir mindre tilbakemeldinger enn faglig leder. Hvordan skal dette tolkes, og eventuelt håndteres?

· 20% har opplevd sinneutbrudd i en eller annen sammenheng, enten fra overordnet, kollega eller student. Flere oppgir at de har opplevd krenkende atferd. Men ingen har vært borte fra jobben på grunn av krenkende atferd. Hvordan skal vi håndtere sinneutbrudd og krenkende atferd. Og er sinneutbrudd nødvendigvis negativt?

· Hvorfor har 16% ikke hatt medarbeidersamtale det siste året?

· 0% sier at de har svært høye jobbkrav. Kan det være en indikator på at de ansatte ikke synes at jobben er krevende nok, og ikke føler at deres kompetanse blir utnyttet i tilstrekkelig grad?

6. Arbeid med arbeidsmiljø på enhetene- organisering og tidsplan
Arbeidsmiljøundersøkelsen presenteres på allmøte 12. oktober. Deretter skal den diskuteres på den enkelte enhet på interne møter. På oppfølgingsmøtene på enhetene skal det samtidig gjennomføres HMS-samtale, informasjon om AKAN og evakuering av studenter ved brannalarm. På utdanningsenhetene må også studieleders ansvar for HMS-arbeid klargjøres.
Oppfølging: Tore Vogt tar kontakt med ledergruppen for å avtale konkrete tidspunkter for møter på de enkelte enheter.

7. Romsituasjonen på avdelingen

a) Tilgjengelighet og dobbeltbooking

Ledergruppa drøfter oppstartsukene for å unngå at all aktivitet på de ulike utdanningene, og årstrinn, skal skje på de samme dagene. Problemet med at det er reservert for små rom i forhold til klassestørrelse skal også diskuteres. Ansvarlig for oppfølging: Avdelingsdirektør i samarbeid med ledergruppen.

b) AV/IT-utstyr

Det må drøftes om en person skal ha som del av sin stilling å gjennomgå teknisk utstyr på klasserom hver dag, og være tilgjengelig ved behov. Det er spesielt behov for assistanse ved undervisning på ettermiddagen. Det er ønskelig med en kursvert som både kan bistå lærerne ved bruk av teknisk utstyr, men også i forhold til å ta i mot studenter på etter- og videreutdanning. 
Det er behov å få en oversikt over hva som ikke fungerer i dagens situasjon når bemanningsplan skal gjennomgås. Ansvarlig for oppfølging: Per Arne Olsen lager en oversikt over hvilke udekkete behov undervisningspersonalet har i forhold til bruk av AV og IT i undervisning. Tore Vogt undersøker om studentvaktene på ettermiddagen også kan brukes til å gi assistanse til undervisningspersonalet i forhold til AV og IT. 

8. Evaluering av ventilasjonsanlegget

Saken utsettes til neste møte. Per Arne Olsen ber ansatte gi tilbakemelding på ventilasjonsanlegget innen neste møte.

9. Studieleders ansvar for arbeidsmiljøet

Det ble stilt spørsmål om studieledere er bevisst sitt ansvar for arbeidsmiljøet. LAMU mener at studieledere blir ekstra bevisstgjort sitt ansvar når temaet blir tatt opp på interne møter på de enkelte enheter.

10. Organisering av LAMU

Dagens sammensetning av LAMU beholdes inntil videre. Organiseringen evalueres på nytt når vi har mer erfaring hvordan studieledere utøver sitt  HMS-ansvar på enhetene. 
11. Lokalisering av ØKS

Judy Kokkinn orienterte om status i lokaliseringsutvalget. Det er en stor kabal som skal løses i forhold til alle enheter på høgskolen, og det er mange alternative løsninger. Noen muligheter er  intern rokkering på Frydenlund, NKS-bygget i P46, Gjensidige bygget eller ombygging av Pilestredet 56. Dersom det blir Gjensidigebygget eller Pilestredet 56 er sannsynligheten stor for at det blir samlokalisering med avdeling for ingeniørutdanning. Saken ble tatt til orientering.
12. Systemrevisjon 2004/2005

Saken ble tatt til orientering.

13. Mål for HMS-arbeidet. 

Per Arne Olsen leverte forslag til målformuleringer i HMS-arbeidet. Målene må utdypes. Ansvarlig for oppfølging: Tore Vogt

14. Orientering om evakuering ved brannalarm på timelærerbrev

Forslag til setning godkjent i timelærerbrev, bare med endring av overskrift til evakuering ved brannalarm. Det ble poengtert at studieledere også muntlig må informere timelærere om deres ansvar for evakuering ved brannalarm. Ansvarlig for oppfølging: Tore Vogt.
15. Eventuelt
Ingen saker til eventuelt.










